Proposta d'acord d'ampliació del termini per resoldre la Reclamació 176/2016.
Proposta de resolució d'estimació de la Reclamació 203/2016.
Proposta de resolució de desestimació de la Reclamació 225/2016 i d'estimació de la Reclamació 226/2016 (acumulades).
Proposta de resolució de finalització de la Reclamació 259/2016 per estimació extemporània.
Proposta de resolució de finalització de la Reclamació 261/2016 per satisfacció extemporània.
Proposta de resolució de finalització de les Reclamacions 278/2016 i 281/2016 (acumulades) per satisfacció extemporània.
Proposta de resolució d'inadmissió de la Reclamació 337/2016.
Proposta de resolució d'estimació parcial de la Reclamació 339/2016 i següents (acumulades).
Proposta de resolució d'estimació de la Reclamació 387/2016.
Proposta de resolució d'estimació de la Reclamació 390/2016.
La secretària Tècnica de la Comissió relaciona els principals tràmits duts a terme des del darrer Ple de la setmana passada que va tenir lloc el dimecres dia 30 de novembre de 2016 i l'anàlisi del compliment dels requisits d'admissibilitat de les onze noves reclamacions que s'han interposat davant la Comissió.
Es valora el compliment dels requisits per a la tramitació de les Reclamacions 498/2016, 499/2016, 500/2016, 501/2016 i les que van del número 502/2016 fins a 508/2016, interposades per una mateixa persona reclamant; únicament es considera necessari requerir l'esmena de la reclamació de la 497/2016.
Es comenta també per part de la senyora Teresa Perelló que s'ha rebut nova informació sobre l'execució de la Resolució que resol la Reclamació 126/2016 que es considera satisfactòria d'acord amb el requeriment que va fer la Comissió a l'administració reclamada a fi que completés la informació lliurada en compliment del corresponent acord de mediació.
Es debaten per part de tots els membres de la Comissió alguns aspectes rellevants de la tramitació de diversos expedients, respecte l'objecte de la reclamació així com la resposta extemporània per part d'algunes de les administracions reclamades i la incidència en el procés de reclamació davant la GAIP.
Proposta d'acord d'ampliació del termini per resoldre la Reclamació 176/2016
El senyor Oriol Mir, ponent de la Proposta d'acord, exposa els elements de tramitació d'aquest procediment de reclamació que justifiquen una segona ampliació del termini per resoldre atesa la complexitat de l'expedient.
L'acord d'ampliació del termini per resoldre serà notificat a totes les parts del procediment.
Proposta de resolució d'estimació de la Reclamació 203/2016
La senyora Elisabet Samarra, ponent d'aquesta Proposta de resolució, exposa el supòsit que ha plantejat aquesta reclamació, els elements més destacats de la tramitació d'aquest procediment de reclamació i de la fonamentació jurídica del text proposat.
Es debaten alguns elements destacats sobre l'aplicabilitat dels límits al dret d'accés per part del senyor Oriol Mir i el senyor Manuel Ibarz.
Es formulen algunes esmenes al text per part dels senyors Oriol Mir i Josep Mir que seran incorporades per la ponent en l'elaboració del text definitiu de la resolució.
Proposta de resolució de desestimació de la Reclamació 225/2016 i d'estimació de la Reclamació 226/2016 (acumulades)
La ponent de la Proposta de resolució, la senyora Elisabet Samarra, exposa els elements més destacats de la tramitació d'aquestes dues reclamacions.
Es debaten per part dels membres del Ple elements sobre el procediment de reclamació en aquests dos supòsits, es valora documentació addicional que ha estat recentment incorporada a l'expedient i es formulen observacions al text per part del senyor Oriol Mir.
La ponent de la Proposta de resolució incorporarà els nous elements plantejats i les esmenes plantejades en l'elaboració definitiva del text.
Proposta de resolució de finalització de la Reclamació 259/2016 per estimació extemporània
La ponent de la Proposta de resolució, la senyora Elisabet Samarra, relata els principals extrems d'aquest procediment en el marc del qual s'ha donat resposta per part de l'Ajuntament de Sant Vicenç dels Horts a la persona reclamant a la seva sol·licitud d'informació de forma extemporània, durant la tramitació de la reclamació davant la Comissió i així s'aprecia en el text de la Proposta de resolució.
Proposta de resolució de finalització de la Reclamació 261/2016 per satisfacció extemporània
El senyor Oriol Mir, ponent de la Proposta de resolució, exposa els elements més destacats de la tramitació d'aquesta reclamació que ha dut a la resposta de la sol·licitud d'accés formulada per la persona reclamant durant el procés de reclamació davant de la GAIP, fet que duu a la finalització per satisfacció extemporània de la resolució.
Proposta de resolució de finalització de les Reclamacions 278/2016 i 281/2016 (acumulades) per satisfacció extemporània
El senyor Oriol Mir, ponent de la Proposta de resolució exposa els elements més destacats de la tramitació d'aquest procediment de reclamació que ha dut a la resposta a la persona reclamant durant aquest procediment i aquesta ha manifestat a la Comissió la seva satisfacció respecte la informació facilitada.
Proposta de resolució d'inadmissió de la Reclamació 337/2016
La senyora Elisabet Samarra, ponent d'aquesta Proposta de resolució, exposa el supòsit que concorre en aquest cas per a la inadmissió de la reclamació, que és compartit per la resta de membres del Ple.
Proposta de resolució d'estimació parcial de la Reclamació 339/2016 i següents (acumulades)
El ponent de la Proposta de resolució, el senyor Josep Mir, exposa la singularitat que plantegen aquestes reclamacions de tramitació respecte la Proposta de resolució resolta pel Ple de la setmana passada relativa a procediments interposats per la mateixa persona reclamant també respecte entitats privades prestadores de serveis sanitaris, que és principalment el tràmit de trasllat a les persones afectades que duu a terme l'administració reclamada en la fase de sol·licitud d'accés.
Es fa èmfasi també en les particularitats que es posen de manifest en relació amb entitats que s'han tramitat com si fossin privades, per part del Servei Català de la Salut, que són entitats públiques i per tant, aquestes haurien estat competents per resoldre directament les peticions.
Es desestimen dues de les reclamacions que han estat acumulades atès que queda acreditat a parer de la Comissió que la informació ha estat lliurada correctament en resposta a la sol·licitud d'accés..
Proposta de resolució d'estimació de la Reclamació 387/2016
El ponent d'aquesta Proposta de resolució, el senyor Manuel Ibarz, i de la que és objecte del següent punt de l'ordre del dia, coneixedor que està convocada properament una sessió de mediació corresponent a una reclamació plantejada per les mateixes parts, planteja posposar la resolució d'aquestes dues reclamacions a saber el resultat de la mediació i si les parts assoleixen un acord o aporten en el marc de la mediació documentació addicional, atès que les Reclamacions 387/2016 i la 390/2016, juntament amb les 388/2016, 389/2016, així com les que van del número 391/2016 a 397/2016 tenen per objecte informació pública que versa sobre la mateixa matèria i molt relacionada.
Proposta de resolució d'estimació de la Reclamació 390/2016
S'analitza en el punt desè de l'ordre del dia.
La presidenta reprèn el tema de la tramitació i el contingut de la proposta de Conveni pel qual el Síndic de Greuges atribueix a la Comissió de Garantia del Dret d'Accés a la Informació Pública la competència per a resoldre les reclamacions que es presentin contra el Síndic en matèria de dret d'accés a la informació pública que ha estat analitzat per la resta de membres de la Comissió.
Es valora per part de tots els membres de la Comissió indispensable que la seva signatura correspongui a la Presidència de la Comissió amb el Síndic i per tant, la presidenta de la GAIP comentarà la tramitació necessària per a la formalització del conveni amb el Departament.